**Foreldreundersøkelsen i barnehage**

I Foreldreundersøkelsen får foreldre og foresatte si sin mening om barnehagetilbudet, barnas trivsel og samarbeidet mellom hjem og barnehage. Det er frivillig for barnehagene å gjennomføre undersøkelsen. Den er gratis.

**Når gjennomføres undersøkelsen?**

Barnehagene som vil delta må gjennomføre undersøkelsen mellom 1. november og 20. desember.

**Spørsmålene**

Undersøkelsen har omtrent 30 spørsmål som tar for seg tema om barnets trivsel og utvikling, samarbeidet med barnehagen, informasjon og tilfredshet med lokaler og utearealer.

[Se spørsmålene til foreldreundersøkelsen](https://www.udir.no/tall-og-forskning/brukerundersokelser/administrere-foreldreundersokelsen-for-barnehage/#sporsmalene).

**Resultatene**

Resultatene fra Foreldreundersøkelsen brukes av barnehagen og barnehageeier som en hjelp til å vurdere og utvikle barnehagetilbudet. Barnehagen kan bruke resultatene i dialogen med foreldrene.

Vi publiserer deler av resultatene på [barnehagefakta.no](http://barnehagefakta.no/) og [udir.no](https://www.udir.no/tall-og-forskning/statistikk/statistikk-barnehage/analyser/foreldre-er-fortsatt-fornoyd-med-barnehagetilbudet/). Data fra Foreldreundersøkelsen kan også bli brukt til forskning.